# 

# REPUBLIKA HRVATSKA

# ISTARSKA ŽUPANIJA

**OPĆINA MEDULIN**

**Upravni odjel za opće poslove**

**i društvene djelatnosti**

Odsjek za društvene djelatnosti

Centar 223, 52203 Medulin

[www.medulin.hr](http://www.medulin.hr)

**OBRAZLOŽENJE PrijedlogA programa javnih potreba u kulturi**

**na području Općine Medulin za 2025. godinu**

1. **Pravni osnov za donošenje akta**

Na temelju članka 19. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), te članka 13. Statuta Općine Medulin ("Službene novine Općine Medulin“ br. 2/13, 2/18, 8/18, 2/20, 1/21)

1. **Osnovna pitanja koja se uređuju ovim aktom**

Člankom 19. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) propisano je da Općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu i civilnu zaštitu, – promet na svom području te ostale poslove sukladno posebnim zakonima.

Prijedlogom programa javnih potreba u kulturi na području Općine Medulin utvrđuju se javne potrebe u kulturi te visina sredstava koja će se u 2025. godini planirati u Proračunu Općine Medulin za njihovo ostvarenje.

Općina Medulin u okviru svog samoupravnog djelokruga osigurava lokalne potrebe u području kulture, odnosno kulturi od lokalnog značaja. Predmetnim prijedlogom programa utvrđuju se njihovi oblici i obujam provođenja u 2025. godini. Sredstva za provođenje planirati će se u Proračunu Općine Medulin.

Prijedlog programa javnih potreba u kulturi Općine Medulin za 2025. godinu u svojoj osnovi sadržava razradu sadržaja i aktivnosti, odnosno sve oblike poticanja i promicanja kulture i kulturnih djelatnosti što pridonose razvitku i unapređivanju kulturnog života na području općine Medulin, a iz Proračuna Općine Medulin se osiguravaju sredstva za djelatnosti u kulturi, aktivnosti, manifestacije i projekte u kulturi od interesa za Općinu Medulin. Takvima se smatraju programi i projekti lokalnog značaja u kulturi koji promiču interkulturni dijalog, razvoj civilnoga društva, očuvanje lokalnih običaja, tradicije te kulturnih značajki područja, koji su stručno utemeljeni, visoke razine kvalitete, ekonomični te oni koji se odvijaju kontinuirano.

Financiranje programa temeljeno je na sredstvima proračuna Općine koja su financijski iskazana u ovom programu.

1. **Posljedice koje će nastati donošenjem ovog akta**

Utvrditi će se prijedlog Programa javnih potreba u kulturi u Općini Medulin za 2025. godinu te će se isti uputiti Općinskom vijeću na usvajanje.

1. **Financijska sredstva potrebna za provedbu ovog akta**

Financijska sredstva u iznosu od 269.300,00 EUR osigurat će se u Proračunu Općine Medulin za 2025. godinu.